recursal/SuperWikiNEXT-32B huggingface dataset:
**דראגן קיצ'נוביץ'** (בסרבית: **Драган Кићановић**; נולד ב-17 באוגוסט 1953) הוא כדורסלן עבר, פוליטיקאי ודיפלומט סרבי.

קיצ'נוביץ' שיחק בשנות ה-70 וה-80, ונחשב לאחד השחקנים והסקוררים האירופיים הטובים בכל הזמנים, לאחר שזכה גם בתואר מר אירופה וגם בתואר שחקן השנה באירופה. ב-1981 וב-1982. הוא נבחר לאחד מ-50 הכדורסלנים הגדולים בתולדות פיב"א ב-1991. ב-20 באוגוסט 2010 הפך קיצ'נוביץ' לחבר היכל התהילה של פיב"א, כהוקרה על משחקו בתחרויות בינלאומיות. הוא נבחר לספורטאי הטוב ביותר של יוגוסלביה ב-1982, והוא גם נבחר לשחקן הכדורסל הטוב ביותר של יוגוסלביה במאה ה-20.

מאז ספטמבר 2013, הוא ממלא את תפקיד הקונסול הכללי בקונסוליה הסרבית בטריאסטה, איטליה.

קריירת מועדונים
---------------

במהלך שנות ה-70, קיצ'נוביץ' שיחק כדורסל במועדונים לצד דראז'ן דליפאגיץ', ויחד הם יצרו צמד מוכשר בפרטיזן בלגרד. בתחרויות בינלאומיות למועדונים, קיצ'נוביץ' זכה בשתי אליפויות רצופות של גביע קוראץ' (הטורניר האירופי ברמה השלישית), עם פרטיזן בלגרד (1977/1978 ו-1978/1979). הוא קלע 33 נקודות בגמר 1978 (רק מאחורי 48 נקודות של דליפאגיץ'), ו-41 נקודות בגמר 1979.

יתרה מזאת, הוא גם זכה בתואר גביע אירופה למחזיקות גביע (שנקרא מאוחר יותר גביע ספורטה) עם סקאבוליני פזארו, בעונת 1982/1983. הוא שוב שלט בגמר התחרות, כשקלע 31 נקודות וחילק שמונה אסיסטים. עם פרטיזן בלגרד, קיצ'נוביץ' זכה גם בשלוש אליפויות ליגת העל היוגוסלבית (1976, 1979 ו-1981), ובתואר הגביע היוגוסלבי ב-1979. הוא היה חבר שלוש פעמים בנבחרת אירופה (1976, 1978 ו-1981).

קריירה בנבחרת הלאומית
---------------------

קיצ'נוביץ' שיחק בנבחרת יוגוסלביה בכדורסל בין השנים 1973 ל-1983, והתחרה בכל התחרויות הבינלאומיות הגדולות של פיב"א: היורובאסקט, אליפות העולם והמשחקים האולימפיים. הוא זכה באליפות אירופה שלוש פעמים (1973, 1975 ו-1977). הוא נבחר פעמיים לחמישיית הטורניר של היורובאסקט (1979 ו-1981).

במשחקים האולימפיים זכה קיצ'נוביץ' במדליית הכסף באולימפיאדת מונטריאול 1976 ובמדליית הזהב במוסקבה 1980. באליפות העולם הוא זכה במדליית הכסף ב-1974, והוא נבחר ל-MVP של הטורניר. הוא גם זכה במדליית הזהב באליפות העולם של 1978, ובמדליית הארד באליפות העולם 1982, בה היה מלך הסלים עם 190 נקודות. הוא גם נבחר לחמישיות הטורנירים של 1978 ו-1982. הוא אחד מהקלעים המובילים בכל הזמנים בתולדות גביע העולם, לאחר שקלע בסך הכל 491 נקודות בטורניר.

קריירה מנהלתית
--------------

### פרטיזן בלגרד

זמן קצר לאחר פרישתו מכדורסל, קיצ'נוביץ' מונה לסגן נשיא פרטיזן בלגרד, תחת נשיאות המועדון של טומיסלב ירמיץ'. עם חלוקת העבודה, ירמיץ' היה מעורב בעיקר בצד העסקי, בעוד קיצ'נוביץ' ניהל את הסגל וקיבל החלטות בכל הנושאים המקצועיים, החל מסגל השחקנים ועד להעסקת צוות האימון. עם כניסתו לתפקיד הוא החתים את זוראן סלבניץ', חברו לשעבר לנבחרת יוגוסלביה, כמאמן החדש של המועדון.

לאחר פרישתו שימש כיו"ר הוועד האולימפי של סרביה ומונטנגרו וכשר הספורט והנוער מטעם המפלגה הסוציאליסטית הסרבית.

קישורים חיצוניים
----------------

* פרופיל אולימפי, באתר olympedia.org
* פרופיל, באתר eurobasket
* פרופיל, באתר פיב"א

הערות שוליים
------------

1. ↑  "FIBA announces 2010 Hall of Fame Class". FIBA. 2010-08-20. אורכב מ-המקור ב-2010-10-19.
2. ↑  Playing Legends Dragan Kicanovic.
3. ↑  Kića novi konzul;*Vecernje novosti*, 19 September 2013
4. ↑  "Player Nominees". *Euroleague Basketball*. נבדק ב-2011-09-10.
5. ↑  "Dragan Kićanović". Sports Reference LLC. אורכב מ-המקור ב-2020-04-18. נבדק ב-2010-09-18.
**דר (דרי) נחמיאס** (נולד ב-27 בנובמבר 1965) הוא מוזיקאי, יוצר, נגן בס, פסנתר, תופים וזמר. ב-1994 הקים את אולפן ההקלטות אמביאנס ברמת גן ביחד עם אחיו מוסה נחמיאס.

ביוגרפיה
--------

בילדותו למד דר פסנתר קלאסי במשך ארבע שנים. עם התפתחות עידן הקלידים האלקטרונים, גילה עניין רב בתחום הזה.

ב-1991 שיתף דר פעולה עם עוד שני יוצרים נוספים, יגאל ליבדינסקי ועופר ענו, שכל אחד כתב מספר קטעים לאלבום בשם "מג'נטה".

ב-1998 יצא אלבום הבכורה של דר, "עיניים", אלבומו היחידי שנכתב בעברית.

בסוף שנות ה-90 ובמהלך שנות ה-2000 עסק דר בהפקה מוזיקלית למספר הרכבים ואמנים כמו: Dugag, הפיקלס, 600Miles, אסי גפן ומוסה נחמיאס.

בשנת 2004 יצא אלבומו השני של דר "Desert Heat" האלבום הוא בסיווג רוק מתקדם עם נגיעות פסיכדליות. למרות שהאלבום נכתב באנגלית, זכה להשמעות ברדיו בארץ ובחול.

בשנת 2006 הלחין ביחד עם אחיו מוסה נחמיאס את האלבום לונה פארק שגם זכה להופעות מרובות.

ב-2008 שיתף פעולה עם ניצן רימון ועופר הררי בקאבר לשיר "אינקובטור" של להקת הקליק לסרטו של ארי פולמן, "ואלס עם באשיר", שהיה מועמד לאוסקר וזכה בפרסים רבים.

בשנת 2013 יצא אלבום הסולו השלישי של דר; "Desire" המכיל את השיר "Beware" שקודם להיות שיר השבוע ב88FM אצל גדי ליבנה.

בשנת 2014 שיתף פעולה עם דורון "שולץ" אייל, הוקלטו מספר שירים ונעטפו להופעה חד פעמית במוזיאון תל אביב.

ב-2018 הוציא דר את אלבום הסולו הרביעי שלו, "Euphoria".

ב-2020 הוציא דר את אלבום הEP שלו, "Blaring Silence".

ב-2020 יצא אלבום הבכורה של FuzzBuzz שנושא את שם הלהקה

דיסקוגרפיה
----------

### אלבומי סולו

* 1998 ,עיניים
* Desert Heat, 2004
* Desire, 2013
* Euphoria, 2018
* 2020, Blaring Silence

### שיתופי פעולה

* מוסה נחמיאס
* דורון אייל (שולץ)
* אסי גפן

### מוזיקה לקולנוע ולטלוויזיה

* זום (תוכנית טלוזיה בערוץ 2 ) פרק המנונים - 1999
* Made in Israel, ארי פולמן - המנון הצבא האדום - 2001
* ואלס עם באשיר, ארי פולמן - אינקובטור - 2008

הרכבים
------

* מג'נטה - 1991 - 1986 - דר נחמיאס, יגאל לבידנסקי ועופר ענו
* 2Shlish - דר נחמיאס, עופר הררי (להקה רטורית), רמי יחזקאל (מלטה יוק) ומוסה נחמיאס (להקה רטורית)
* Psyclops - דר נחמיאס, מוסה נחמיאס, עומר כהן ופרי אטיה
* הצמחייה - דר נחמיאס, יגאל לבדינסקי, צמח בן משה וצבי טל
* NYPG - דר נחמיאס, נאש שלו, פרי אטיה וגיא תמיר
* FuzzBuzz- דר נחמיאס, דוד גבאי (דוגג), עופר סולומון (סולי)

קישורים חיצוניים
----------------

* 

* אתר האינטרנט הרשמי של דר נחמיאס

* דר נחמיאס, באתר אייטונס (באנגלית)

* דר נחמיאס, באתר ספוטיפיי

* דר נחמיאס, באתר בנדקמפ
* דר נחמיאס באתר CD Baby
* וידאו קליפים של דר נחמיאס

הערות שוליים
------------

1. ↑  דף הבנדקמפ של Dugag
2. ↑  דף הבנדקמפ של הפיקלס
3. ↑  דף הבנדקמפ של 600Miles
4. ↑  דף הבנדקמפ של אסי גפן
5. ↑  דר נחמיאס ודורון אייל בנדקמפ
6. ↑  ואלס עם באשיר, הפסקול באתר IMDB
7. ↑  מג'נטה
8. ↑  2Shlish
9. ↑  Psyclops
10. ↑  הצמחיה
11. ↑  NYPG
12. ↑  FuzzBuzz
**קוֹהוֹרְטָה** (מלטינית: cohors, ברבים: cohortes) הייתה יחידה צבאית בצבא הרומאי.

הקוהורטה הופיעה לראשונה בזמן המלחמה הפונית השנייה כצירוף של שלושה מניפולים, אחד מכל סוג. לאחר מכן, התקיימה הקוהורטה כיחידת משנה נפרדת בת 480 חיילים, עם שש קנטוריות, בנות שמונים חיילים כל אחת. לאור השינוי שעבר על הצבא בעקבות התבוסות במלחמה הפונית השנייה, החלה הטקטיקה של הלגיון להתבסס על הקוהורטה, כתחליף למניפול.

הקוהורטה נערכה לקרב עם שלוש קנטוריות מלפנים ושלוש מאחור. היא הייתה יכולה לבצע תפניות בקלות, ולהתגונן מפני התקפות מאחור ומהאגף. הלגיון כולו כבר לא היה כבול לתוכנית הקרב המוכתבת ממערך בן שלושה קווים, עם סוג חיילים שונה בכל קו. בזכות היחידה ההומוגנית החדשה, יכול היה הלגיון להיערך במספר קווים משתנה (לרוב בין אחד לשלושה), בהתאם לתנאי הקרקע ותוכנית הקרב. הלגיון כולו היה מורכב מ-10 קוהורטות ובסך הכל מנה כ-5,000 חיילים. טריבון צבאי פקד על כל קוהורטה.

חילות העזר היו מאורגנים במבנה של קוהורטה, כאשר היו שלושה סוגים של חילות עזר: חיל רגלים, חיל פרשים ויחידות מעורבות שכללו גם חיל רגלים וגם פרשים, השירות כפרש נחשב ליוקרתי ביותר. הקוהורטה הייתה בגודל של קוויגנרי (כ-480 חיילים) שחולק לשש קנטוריות או בגודל מיליארי (כ-800 חיילים) שחולקו לשמונה קנטוריות. קוהורטת פרשים קוויגנרי מנתה 512 חיילים שחולקו ל-16 תת-יחידות, ומיליארי מנתה 768 חיילים שחולקו ל-32 תת-יחידות. הקוהורטה המעורבת כללה מספר חיילים כמו קוהורטת חיל הרגלים בתוספת 120 או 240 פרשים בהתאם לגודלה. מפקד הקוהורטה היה בן למעמד הפרשים.

| יחידות צבאיות |
| --- |
| העת העתיקה | פלנקס • דקוריה • טורמה • מאניפולוס • קנטוריה • קוהורטה • לגיון • מורה |
| העת החדשה | חוליה • כיתה • צוות • מחלקה • פלוגה • גדוד • רגימנט • חטיבה (בריגדה) • אוגדה (דיוויזיה) • גיס (קורפוס) • ארמייה • קבוצת ארמיות • זירה • מטה כללי |
| יחידות בחיל הים וחיל האוויר | פלגה • שייטת • מספן • טייסת • כנף • בח"א • להק |
| יחידות בצה"ל | חטיבה מרחבית • אוגדה מרחבית • פיקוד מרחבי • המטה הכללי של צה"ל |

קישורים חיצוניים
----------------

ויקישיתוף מדיה וקבצים בנושא **קוהורטה** בוויקישיתוף
**תַּחְפְּנֵיס** (או: **תַּחְפְּנֵס**) **הַגְּבִירָה** היא דמות מקראית המוזכרת בספר מלכים כאשתו של פרעה מלך מצרים בימי דוד המלך.

במקרא
-----

הדד האדומי, בנו של מלך אדום, ברח למצרים כשיואב בן צרויה "הִכְרִית כָּל זָכָר בֶּאֱדוֹם". הדד מצא חן מאוד בעיני פרעה מלך מצרים, והוא נתן לו לאישה את "אֲחוֹת אִשְׁתּוֹ, אֲחוֹת תַּחְפְּנֵיס הַגְּבִירָה". לפי פירוש רש"י למקרא ופרשנים נוספים, "הגבירה" פירושו המלכה. יש הסוברים כי תחפניס זהו תואר מצרי: תא-חמת-פא-נסו שפירושו "אשת המלך", דהיינו המלכה. לשיטתם באמצעות התואר "גבירה" מסביר המחבר המקראי את שם התואר המצרי. בדרך כלל, התואר "גבירה" במקרא מתייחס לאם המלך, ולא לרעיית המלך. התבנית "גבירה" מופיעה כ"גדולה" בתרגום השבעים.

אחותה של תחפניס ילדה להדד את גְּנֻבַת, ותחפניס היא זו שגומלת אותו "בְּתוֹךְ בֵּית פַּרְעֹה", והוא גדל בבית פרעה, בין בני פרעה. ממקורות נוספים ידוע כי אשת המלך במצרים גמלה תינוק אשר לא היה שייך לה. הילד גדל בארמונו של פרעה עם שאר בני המלך, מיטב בני האצולה המצרית וייתכן גם כי גדלו עמם בני שליטים מהאזור. תחותמס השלישי כתב כי אחרי מסע לארץ רת'נו הוא הביא את ילדי המושלים עמם קשר ברית ואסלית למצרים. הילדים, שיועדו למלכות ולשלטון בארצות מוצאם, קיבלו במצרים חינוך מצרי, ובעיקר לימדום לירוא ולעבוד את פרעה. בשיטה זו נהגו שליטי בבל ואשור.

בתרגום השבעים לפרק יב פסוק כד ישנה תוספת המציגה מסורת מיוחדת על תקופת גלותו של ירבעם בן נבט במצרים, המקבילה לסיפור הדד האדומי, על פיה נשא ירבעם אשה מבית פרעה: "ושישק נתן לירבעם את אַנוֹ אחות **תחפניס** הגבירה", שילדה לו את אביה בנו, בזמן ששהה במצרים.

קישורים חיצוניים
----------------

* הגבירה במקרא ובמזרח הקדום מאת גליה סמו, אתר מקראנט

הערות שוליים
------------

1. ↑  ספר מלכים א', פרק י"א, פסוקים ט"ז–י"ט.
2. 1 2  בוסתנאי עודד, **עולם התנ"ך: מלכים א'**, תל אביב, דוידזון עתי,1993, עמ' 122
3. ↑  ספר מלכים א', פרק י"א, פסוק כ'.
4. ↑  יאיר זקוביץ, אביגדור שנאן, **לא כך כתוב בתנ"ך**, פרק כד: מה סיפרו בממלכת ישראל על ירבעם?, עמ' 198–199.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1133387691
* VIAF: 105149659790606831090
* WorldCat (עם VIAF): 105149659790606831090

 |
**מערת חלמטה** היא אתר ארכאולוגי ליד דוהוק (אנ') באזור כורדיסטן העיראקית. המערות מכילות גילופי תבליט (אנ') אשורי.

המערה ממוקמת שבעה קילומטרים דרומית-מערבית לדוהוק, מעל הכפר גברקה. האתר מורכב מ"ארבעה תבליטים נאו-אשוריים שנחצבו בצלע המצוק מעל הכפר מלתאאי". אורכם של התבליטים כשישה מטרים וגובהם של שני מטרים. התבליטים מציגים תהלוכה של תשע דמויות, וצלמו לראשונה על ידי החוקרת הבריטית גרטרוד בל ב-1909.

התבליטים "מתארים את המלך האשורי סוגד לאלוהויות העיקריות בפנתיאון המסופוטמי" ומתוארכים משנת 704 לפנה"ס עד 681 לפנה"ס. כמו בתבליטים בחיניס (אנ'), התבליטים במערת חלמטה "קשורים למערכת התעלות הצפונית שנבנתה על ידי המלך האשורי סנחריב (ז' 704-681 לפנה"ס) כדי להוביל מים לעיר בירתו נינוה".

התבליטים ייחודיים משום ש"בניגוד לדוגמאות אחרות של אמנות מלכותית אשורית, שבהן המלך מיוצג בסגידה לסמלים של אלים, תבליטים אלה מראים את המלך מחווה מול אלוהויות אנתרופומורפיות, או אלים בצורת אדם".

בשנת 2016 היה צורך לנקות ולשחזר את התבליטים לאחר שוונדלים ריססו עליהם דגל כורדיסטן. בפברואר 2018 הוציאו גנבים חלק מגילופי התבליט. "ליצירה הארכאולוגית שנגנבה קוראים סנחריב", אמר ניווין מוחמד, ראש האגף המשפטי במנהל הארכאולוגיה של דוהוק. התקריות הללו גברו בשנים האחרונות, ורשויות מחוז כורדיסטן ספגו ביקורת על כך שלא עשו מספיק כדי למנוע את מחיקת המורשת התרבותית האשורית באזור.

קישורים חיצוניים
----------------

ויקישיתוף מדיה וקבצים בנושא **מערת חלמטה** בוויקישיתוף

הערות שוליים
------------

1. ↑  "CHI - Incident Report Feature - The Malthai Reliefs -" (באנגלית אמריקאית). נבדק ב-2021-03-21.
2. ↑  Sennacherib (Assyrian patron, 704-681 BCE). "Maltai Reliefs". `{{cite journal}}`: Cite journal requires `|journal=` (עזרה)
3. ↑  "Maltai Rock Reliefs | Mapping Mesopotamian Monuments". *mcid.mcah.columbia.edu*. נבדק ב-2021-03-21.
4. ↑  Malko, Helen (14 באוקטובר 2014). "Neo-Assyrian Rock Reliefs: Ideology and Landscapes of an Empire". *www.metmuseum.org*. נבדק ב-2021-03-21. `{{cite web}}`:  (עזרה)תחזוקה - ציטוט: url-status (link)
5. ↑  "Kurdish Flag Spray-painted on 7th Century BC Assyrian Relief". *www.aina.org*. נבדק ב-2021-03-21.
6. ↑  "Thieves raid 2700-year-old site in Duhok". *www.rudaw.net*. 5 במרץ 2018. נבדק ב-2021-03-21. `{{cite web}}`:  (עזרה)תחזוקה - ציטוט: url-status (link)
7. ↑  Rodney, Seph (2019-11-01). "What Ancient Stones Still Mean to the Assyrian People Today". *Hyperallergic* (באנגלית). נבדק ב-2021-03-21.
אין לבלבל עם אין לבלבל ערך זה עם הערך "קרסולה סגלגלה".
עץ כסף מתקופת שושלת האן. נמצא כיום במוזיאון המורשת של הונג קונג (אנ').
במיתולוגיה הסינית, **עץ הכסף** (בסינית: **搖錢樹**) הוא עץ קדוש, שלפי האמונה, יכול להביא כסף והון לעם, והוא מהווה סמל של שפע, אצילות והנאה. ניתן לייחס את עץ הכסף לחברות פרימיטיביות. בעוד שעצי הכסף עשויים להיגזר ממיתוס עץ השמש הקשור לגן עדן, למטבעות יש קשר בין גן עדן לשפע חומרי. על פי הנרטיבים ההיסטוריים הקיימים, המושג "עץ הכסף" הופיע לראשונה לכל המאוחר בתקופת שושלת האן. עצי כסף מברונזה יצוקה וכלי חרס מזוגגים ירוקים מהווים תכונה בולטת בקברים שנמצאו בסצ'ואן המתוארכים לתקופת שושלת האן.

סיפור עממי אחד מספר על פסל שהניח כסף מזויף על גבי עצים רק בכדי להערים על תושבי הכפר לכרות את העצים עבורו. עם זאת, לפי סיפור עממי זה, תושבי הכפר סירבו לבקשת הפסל לאחר שהאמינו שהעץ הוא עץ קדוש. כמו כן, תושבי הכפר הזהירו את הפסל שאם יכרות או יפגע בעץ הוא יקולל. בסוף הסיפור העממי, תושבי הכפר נותנים שוחד לפסל בכדי שלא יפגע בעץ.

עץ הכסף מופיע במהלך חגיגות ראש השנה הסיני.

לקריאה נוספת
------------

* "Money tree", in: Abe, Stanley K. (2002), *Ordinary images*, University of Chicago Press, pp. 35 sq, ISBN 0-226-00044-3

קישורים חיצוניים
----------------

ויקישיתוף מדיה וקבצים בנושא **עץ הכסף** בוויקישיתוף

הערות שוליים
------------

1. 1 2  Glahn, Richard von (20 באפריל 2004). *The Sinister Way: The Divine and the Demonic in Chinese Religious Culture - Richard Von Glahn - Google Books*. ISBN 9780520928770. ארכיון מ-2023-03-04. נבדק ב-2013-08-11. `{{cite book}}`:  (עזרה)
2. 1 2  "Money Tree in the Eastern Han Dynasty - China culture". History.cultural-china.com. 1927-11-12. אורכב מ-המקור ב-2012-02-19. נבדק ב-2013-08-11.
3. 1 2  "Money Tree" (PDF). Dia.org. אורכב מ-המקור (PDF) ב-2012-02-22. נבדק ב-2013-08-11.
4. ↑  Lobb, Fred (2009-03-26). "Chinese Folktales: "The White-Nosed Cat" and Other Tales From the Chinese-Speaking World: Ghost Stories From Ancient China - Series One". Chinesefolktales.blogspot.com. ארכיון מ-2012-02-23. נבדק ב-2013-08-11.
5. ↑  Ben van Wijnen (2013-02-10). "Chinese New Year". Malaysiasite.nl. ארכיון מ-2013-09-27. נבדק ב-2013-08-11.
רכבת התיירים במערה
**מערת פוסטוינה** (סלובנית: **Postojnska jama**; גרמנית: **Adelsberger Grotte**; איטלקית: **Grotte di Postumia**) היא מערכת מערות קרסט באורך 24.3 ק"מ, סמוך לפוסטוינה שבדרום-מערב סלובניה. זו מערכת המערות הגדולה במדינה, ואחד מאתרי התיירות הפופולריים ביותר בסלובניה.

מערכת המערות נוצרה על ידי נהר פיבקה.

המערה תוארה לראשונה במאה ה-17 על ידי יוהאן ויכארד ולווסור (אנ'). אזור חדש של המערה התגלה במקרה ב-1818 על ידי לוקה צ'ץ' (Luka Čeč) כאשר הכין את החלק הידוע של המערה לקראת ביקור של פרנץ הראשון, קיסר אוסטריה. ב-1819 נפתחו המערות לציבור, וצ'ץ' היה למדריך התיירים הרשמי הראשון במערות. ב-1884 הותקנה במערה תאורה חשמלית. ב-1872 החלה לפעול במערה רכבת תיירים. בתחילה רכבת התיירים נדחפה בצורה ידנית, אך בתחילת המאה ה-20 היא הוחלפה בהנעה באמצעות קטר גז. במלחמת העולם השנייה שכנה באזור פוסטוינה מפקדה של הצבא הגרמני, ובתוך אולמות המערה בסמוך לכניסה הסתירו הגרמנים מצבור דלק בן אלפי חביות. הפרטיזנים היוגוסלבים העלו את מצבור הדלק באש, שבערה במשך כשבוע, ועד היום יש במערה כמה אולמות בהם הנטיפים והזקיפים מפויחים. ביוני 1945 המערה נפתחה מחדש בטקס חגיגי בו הופיע ביג בנד בניצוחו של בויאן אדמיץ'. תוך זמן קצר הוחלף קטר הגז בקטר חשמלי. 5.3 ק"מ מהמערה פתוחים לביקור הקהל ובמקום מועברים סיורים מודרכים בשפות שונות הנמשכים כשעה וחצי. חלק מהסיר רגלי וחלק מהסיור מתבצע באמצעות הרכבת.

  

הטמפרטורה במערה קבועה בין 8 ל-10 מעלות צלזיוס. המערה היא בית גידול למין אנדמי של פרוטאוס, הידוע בכינויו "הדג האנושי" ואשר מופיע בלוגו האתר.

ראו גם
------

* מערות שקוציאן

קישורים חיצוניים
----------------

ויקישיתוף מדיה וקבצים בנושא **מערת פוסטוינה** בוויקישיתוף
* אתר האינטרנט הרשמי של מערת פוסטוינה

הערות שוליים
------------

1. ↑  שלומית יפת-ביאליק, "המשפחה המטיילת", מדריך לטיולי משפחות סלובניה וצפון קרואטיה, הוצאת המחברת 2016, עמוד 131; כמו כן לפי תיעוד בהסברים בהדרכת אודיו למבקרים במערה.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007554648905171
* BnF: cb14645301z (data)
* GND: 16112763-0
* LCCN: sh2009008750
* SUDOC: 11063988X
* VIAF: 248255634
* WorldCat: viaf-248255634

 |
בקבוקוני תמצית וניל
**תמצית טעם** היא נוזל הממוצה מסוגי מזון שונים באופן שמוביל לריכוז גבוה של הטעם והריח של המזון שמוצה.

שימושים
-------

תמצית טעם מאפשרת להוסיף למאכלים טעמים בולטים מבלי להזדקק לכמויות גדולות מחומרי הטעם. לתמציות יש טעם וריח דומיננטיים מאוד, ולכן השימוש בהן נעשה בכמויות קטנות.

שימוש הנרחב ביותר בתמציות טעם נעשה במשקאות קלים, לאחר מכן במגדנאות - בפרט בגלידות, ממתקים, מאפים, ג'לי ופודינג, ומסטיקים. כן נעשה שימוש בתמציות בייצור סירופים, רטבים, מרינדות, משקאות חריפים ובשר מעובד.

הכנה
----

### תמציות טבעיות

תמצית ענבים שהוכנה בתהליך טבעי, איראן
רוב התמציות הטבעיות מתקבלות על ידי מיצוי השמן האתרי מחומר צמחי כגון פרח, פרי או שורש, או מצמחים שלמים באמצעות מגוון של טכניקות ושיטות, בהן:

* כבישה קרה
* סחיטה
* השריה בממס
* זיקוק

חלק מתמציות הטעם הטבעיות ניתנות להכנה גם באמצעים ביתיים.

### תמציות מלאכותיות

תמציות מלאכותיות משמשות בעיקר ליצירת טעמי פירות מרוכזים כמו בננה, דובדבן, אפרסק, אננס, פטל ותות. התמציות מיוצרות על ידי שילוב של מגוון אסטרים עם שמנים מיוחדים. הצבע מתקבל בדרך כלל על ידי שימוש בצבעי מאכל. בין האסטרים המשמשים בדרך כלל הם אתיל אצטט ואתיל בוטיראט. הרכיבים העיקריים בייצור תמצית בננה מלאכותית, אננס ותות הם אמיל אצטט ופנתיל בוטיראט.

תמציות פופולריות
----------------

* תמצית וניל - ככל הנראה התמצית הנפוצה ביותר. הוניל הוא חומר גלם יקר מאוד, והשימוש בתמצית הן מקצר את תהליך מיצוי הטעם והן חסכוני יחסית בעלויות. קיימות תמציות וניל ברמות שונות של ריכוז ומחירן עולה ככל שעולה ריכוזן.
* תמצית שקדים.
* תמציות פרי - בננה, תות שדה.
* תמצית רום.
* תמצית מי ורדים.
* תמצית מנתה.

ראו גם
------

* תרכיז
* חומרי טעם וריח

קישורים חיצוניים
----------------

* תמצית טעם באתר בחדרי חרדים
* FEMA אתר איגוד יצרני תמציות הטעם האמריקאי. (אנגלית)
* רשימת תמציות טעם הנחשבות כבטוחות לשימוש. (אנגלית)

הערות שוליים
------------

1. ↑
**תולדות השואה - רומניה** הוא ספר עיוני בן שני כרכים, בן 1490 עמודים, שנכתב על ידי ההיסטוריון ז'אן אנצ'ל ויצא לאור בשנת 2002, בהוצאה לאור של יד ושם, במסגרת סדרת "תולדות השואה" לפי ארצות.

הספר הזה מהווה מחקר מקיף ביותר על תולדות יהודי רומניה לפני השואה, בתקופת השואה ואחריה. בספר יש תיאור מעמיק של המדיניות הרומנית כלפי היהודים וגם של החיים היהודיים הפנימיים, ובכלל זה תיאור השמדתם של יהודי בסרביה, בוקובינה וטרנסניסטריה. פרקים מיוחדים עוסקים בפרעות ביהודי יאשי ובשאלת הרכוש שנגזל.

ב-23 בינואר 2003 התקיים יום עיון לרגל הופעת הספר. יום העיון התקיים בפני אולם מלא בקהל שהיה מורכב ברובו הגדול מיוצאי רומניה ובני משפחותיהם, וכן מקהל חוקרים, מחנכים ומתעניינים.

בראש המושב הראשון ישב פרופסור יהודה באואר שהצביע על הייחוד שבספר: תיאורו של פרק בשואת יהודי אירופה שהמחקר עליו נותר מאחור, בין השאר בגלל היעדר הנגישות אל החומר הארכיוני; והצגת פרשה, שבה השלטון המקומי – הרומני – ולא הגרמני, היה המוביל בביצוע רצח היהודים. הוא עמד על כך, שז'אן אנצ'ל הקדיש למחקר כשני עשורים מחייו, וכל אמירה של המחבר בספר מיוסדת על מסמכים. יושב ראש הנהלת יד ושם, מר אבנר שלו, בירך את מר אנצ'ל על השלמת מחקרו, וציין את החשיבות שיד ושם רואה בפרסום הספר.

הערות שוליים
------------

1. ↑  תולדות השואה: רומניה
2. ↑  יום עיון לרגל צאתו לאור של הספר תולדות השואה: רומניה, מאת ד"ר ז'אן אנצ'ל
**עץ מאוזן** הוא רעיון של מבנה נתונים מסוג עץ חיפוש בינארי, עץ חיפוש יקרא עץ מאוזן אם הגובה של העץ יהיה שווה ל- {\displaystyle \log \_{2}(n)} של (כאשר \ nהוא מספר הצמתים בעץ). כלומר עבור עץ \ T וגובה \ h אז העץ יהיה מאוזן אם: {\displaystyle \ h(T)} = {\displaystyle \ O(\log n)}

תכונה זו מבטיחה שניתן יהיה לחפש בעץ בסיבוכיות של {\displaystyle \ O(\log n)} במקרה הגרוע ביותר.

### מהלך פעולה

עץ מאוזן כשלעצמו איננו מבטא מבנה נתונים בעל דרך להגיע למצב זה, אלא רעיון כללי לעץ שעבורו מתקיימים הדרישות ומכך גם מתקיימת תכונת החיפוש ב - {\displaystyle \ O(\log n)}. והוא בדומה לעץ בינארי מייצג קבוצה מסוימת המקיימת תכונה מסוימת (בהתאם) עבור מבנה נתונים.

תתי עצים
--------

פותחו כמה מודלים מסוג עצי חיפוש בינארים המקיימים את התכונה הזו, ובניהם:

* עץ AVL
* עץ אדום שחור
* ערימת פיבונאצ'י

כל עץ מבצע פעולה הנקראת "איזון" על מנת להמשיך לקיים את דרישות העץ המאוזן. לדוגמה: עבור עץ AVL פעולת האיזון נקראת "גלגול".

משפטים
------

רשימת משפטים הנכונים עבור כל עץ המקיים את תכונת עץ מאוזן:

* עץ מנוון לעולם איננו יהיה עץ מאוזן אלא אם בעץ צומת אחת בלבד והיא השורש.
* ההפרש בין הגובה של שני תתי-עצים של אותו הצומת לעולם אינו גדול מאחד.
* אם {\displaystyle n=2^{h}} אז העץ הוא עץ שלם.

ראו גם
------

* עץ חיפוש
* עץ אדום שחור
* עץ AVL

קישורים חיצוניים
----------------

ויקישיתוף מדיה וקבצים בנושא **עץ מאוזן** בוויקישיתוף

הערות שוליים
------------

1. ↑  math-wiki, Trees
**מערת נשימת הדרקון** (באנגלית: **Dragon's Breath Cave**) היא מערה שבה נמצא האגם התת-קרקעי הגדול בעולם. מיקומה סמוך למדבר קלהארי שבדרום אפריקה, בנמיביה. המערה נקראת כך בשל האוויר הלח העולה מפתחה לפני השטח.

גילוי ומחקר המערה
-----------------

המערה נתגלתה ב-1986 על ידי החוקר ג'ון אייריש אשר עבד כאנטומולוג במוזיאון הלאומי של נמיביה.
הוא עסק במחקר בספלאולוגיה וחקר את אוכלוסיית בעלי החיים במערה.

תגליתו חשפה פתח מערה, שהכניסה ממנו עוברת דרך מצוק סלעי מורכב לטיפוס, הבנוי מארבעה חלקים - באורכי 5 מטרים, 7 מטרים, 12 מטרים, ומקטע אחרון באורך 36 רגלים היורד בסופו אל תוך האגם התת-קרקעי הגדול בעולם. צוללנים שחקרו את המקום נתקלו בקשיים רבים להעריך את עומקו, כאשר היו מסוגלים להגיע לכל היותר לעומק של כ-130 מטרים, מה שלא הספיק כדי להעריך את מיקום הקרקעית.

בשנת 2020 האגם עבר מיפוי תלת-ממדי על ידי טכנולוגיה ניסיונית של רובוט שנבנה לצלילת מעמקים באגמים. במיפוי התגלה שעומק האגם הוא 204 מטרים, ושרוחבו 175 מטרים.

### בעלי החיים במערה

במחקר זואולוגי שנערך באזור בסוף המאה ה-20, התגלו במערה ובסביבתה מספר מיני בעלי חיים ייחודיים שמתקיימים רק באזור זה של נמיביה.

בין מינים אלו נמצא מין של סרטנאים בשם Namibianira Dracohalitus, שנקרא על שם מערת נשימת הדרקון. הפרטים שהתגלו במערה ייחודיים במידותיהם לעומת פרטים נוספים שנמצאו. בנוסף, חיים באגם שפמנוני מערות זהובים.

קישורים חיצוניים
----------------

* Dragon’s Breath Cave: Largest Underground Non-Subglacial Lake, באתר "Environmental Monitor"

הערות שוליים
------------

1. 1 2  Dragon’s Breath Cave Holds the World’s Largest Underground Lake, באתר Lake Scientist
2. ↑  Caves in Namibian History
3. 1 2  AI powered drone creates a 3D map of the Dragon's Breath Cave, a 670-foot deep underground lake in Namibia that no one had fully explored because it's so deep, daily mail
4. ↑  Austin’s Stone Aerospace shoots for the stars, statesman
5. ↑  Brian Kinsley, A new genus of aquatic cave-dwelling isopod from Namibia
6. ↑  Subterranean Fishes of the World, cavefishes
**עץ פורשׂ מינימלי** (אנגלית: Minimum spanning tree) של גרף הוא עץ פורש (כלומר, תת-גרף קשיר ונטול מעגלים המכיל את כל הצמתים בגרף), שהוא מינימלי בסכום משקלי הקשתות שלו מבין כל העצים הפורשים.

בכתיב פורמלי: אם משקל הקשת \ (u,v) הוא w(u,v) ועבור עץ T יהי משקלו w(T)=\sum \_{{(u,v)\in T}}w(u,v), העץ הפורש המינימלי הוא זה בעל w\left(T\right) הקטן ביותר.

המחשה
-----

חברת טלוויזיה בכבלים מניחה תשתית כבלים בשכונה כלשהי. אם החברה מוגבלת בכך שעליה להניח את הכבלים אך ורק לאורך מסלולים מסוימים, אזי יהיה גרף אשר מייצג את הנקודות המחוברות במסלולים אלו. חלק מן הקווים יכולים להיות יקרים יותר, מכיוון שהמרחק גדול יותר, או שיש צורך לקבור את הכבל עמוק יותר באזור זה.

**עץ פורש** בשביל גרף זה הוא קבוצה חלקית הכוללת רק את המסלולים שאינם סגורים במעגל, ועדיין כל בית יהיה מחובר. לכל גרף (שאינו עץ) יש עצים פורשים רבים: ראו נוסחת קיילי ומשפט קירכהוף.
**עץ פורש מזערי** הוא עץ פורש בעל משקל כולל נמוך ביותר. יכולים להיות כמה עצים פורשים מזעריים.

התפתחות האלגוריתם
-----------------

האלגוריתם הראשון למציאת עץ פורש מזערי בגרף לא מכוון הומצא בידי המדען הצ'כי אוטקר בוהרובקה ב-1926. מטרתו הייתה מציאת כיסוי חשמלי יעיל של חבל מוראביה. כיום משתמשים בשני אלגוריתמים ידועים לגרף לא מכוון: האלגוריתם של פרים והאלגוריתם של קרוסקל. שניהם אלגוריתמים חמדניים. שניהם רצים בזמן פולינומי, כך שמציאת פתרונות לבעיות כאלו, הם בתחום הסיבוכיות של P. זמן הריצה המדויק שלהם תלוי במבני הנתונים בהם משתמשים (לדוגמה ערימת פיבונאצ'י).

הניסיון למצוא את האלגוריתם המהיר ביותר לפתרון בעיה זו הוא מהוותיקים ביותר בתחום מדעי המחשב. אם משקלי הקשתות הם מספרים שלמים המוגבלים במספר הביטים המייצגים אותם, אזי ידועים אלגוריתמים מוחלטים (דטרמיניסטיים - שאינם פועלים באקראיות) עם זמן ריצה ליניארי \ O(m). עבור משקלים כלליים, ידועים אלגוריתמים אקראיים הרצים בזמן שתוחלתו ליניארית במספר הקשתות. 

האלגוריתם המהיר ביותר עד היום, לעץ פורש מינימלי, פותח על ידי ברנרד שאזל, ומבוסס על האלגוריתם של בוהרובקה. זמן הריצה שלו הוא:
\ O(m\alpha (m,n)) כש-\ m מסמן את מספר הקשתות, \ n מסמן את מספר הצמתים ו-\alpha (m,n)=\min\{i\geq 1:A(i,\lfloor m/n\rfloor )\geq \log \_{2}n\} היא פונקציית אקרמן ההפוכה.
קיומו של אלגוריתם דטרמיניסטי למשקלים כלליים, בעל זמן ריצה ליניארי עדיין נותר בגדר שאלה פתוחה.

ראו גם
------

* תורת הגרפים

קישורים חיצוניים
----------------

| מיזמי קרן ויקימדיה |
| --- |
| ויקיספר ספר לימוד בוויקיספר: **מבני נתונים ואלגוריתמים - מחברת קורס:עצים** |
| ויקישיתוף תמונות ומדיה בוויקישיתוף: **עץ פורש מינימלי** |

* עץ פורש מינימלי, באתר MathWorld (באנגלית)

* Otakar Boruvka on Minimum Spanning Tree Problem (translation of the both 1926 papers, comments, history) (2000) Jaroslav Nesetril, Eva Milková, Helena Nesetrilová (section 7 gives his algorithm, which looks like a cross between Prim's and Kruskal's)
* A Minimum Spanning Tree Algorithm with Inverse-Ackermann Type Complexity, Bernard Chazelle, 1999
**עבד רבאח** (בערבית: **عبد رباح**; נולד ב-9 ביוני 1975) הוא כדורגלן ומאמן ערבי-ישראלי המשחק בעמדת המגן ימני בהפועל עראבה.

קריירה
------

רבאח התחיל את הקריירה שלו בקבוצת הכדורגל של הפועל עראבה, ובשנת 1998 הצטרף לבני סכנין מהליגה הארצית (אז הליגה השנייה).

בקיץ 2001, רבאח חתם בהפועל פתח תקווה מליגת העל. ב-26 באוגוסט 2001, רבאח ערך את הופעת הבכורה שלו בליגת העל, בניצחון 0–1 נגד הפועל תל אביב. ב-17 בנובמבר 2001, רבאח הבקיע את שער הבכורה שלו בקבוצה בניצחון 1–6 נגד מכבי נתניה.

לקראת עונת 2004/2005, רבאח חזר לבני סכנין. ב-21 באוגוסט 2004, רבאח ערך את הופעת הבכורה שלו בקבוצה בניצחון 3–4 נגד הפועל באר שבע. ב-16 בספטמבר 2004, ערך את הופעת הבכורה שלו בזירה האירופית בהפסד 0–2 נגד ניוקאסל יונייטד. רגע לפני ההמראה של סכנין למשחק הגומלין נגד דפורטיבו לה קורוניה במסגרת מוקדמות גביע אופ"א, רבאח נעצר ביחד עם שישה משחקני הקבוצה בנמל התעופה בן-גוריון, בחשד שגנבו בשמים מהדיוטי פרי.

ב-14 בנובמבר 2008, רבאח חתם באחווה עראבה מליגה א', בה שיחק עד שפרש מכדורגל בקיץ 2015.

בעונת 2019/2020, רבאח חזר לשחק כדורגל כאשר חתם בהפועל עראבה מליגה ג'
אותה הוא מאמן בנוסף.

מחוץ לכדורגל
------------

לרבאח הכשרה כמהנדס מבנים מטעם הטכניון.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  תומר גנור, סכנין: רבאח ולנדוואי חתמו; אכזבה ממיעוט התרומות, באתר ynet, 4 ביוני 2004
2. ↑  גלי צה"ל, ‏7 שחקנים של בני סכנין נעצרו אמש בנתב"ג בחשד שגנבו מחנות הבשמים בדיוטי-פרי, באתר גלובס, 24 ביולי 2008
3. 1 2  עדי סרדס, הסמל האחרון? עבד רבאח חוזר הביתה - לעראבה, באתר ynet, 14 בנובמבר 2008
**פריץ אלברט אוטו שליפר** (בגרמנית: **Fritz Albert Otto Schlieper**;‏ 4 באוגוסט 1892 – 4 ביוני 1977) היה מפקד בכיר בוורמאכט שפיקד על כוחות במלחמת העולם השנייה

ביוגרפיה
--------

### תחילת דרכו

שליפר נולד בשנת 1892, בעיר פוזן שבקיסרות הגרמנית (כיום האזור נמצא בתחומי פולין). היה לו אח צעיר בשם פרנץ שליפר ששרת גם הוא בוורמאכט בדרגת גנרל מיור. בשנת 1911 התגייס לצבא הקיסרות הגרמנית, ולחם במלחמת העולם הראשונה. לאחר המלחמה המשיך שליפר לשרת בצבא הגרמני החדש הרייכסווהר. לאחר שהרייכסווהר פורק, הצטרף לוורמאכט. בין השנים 1935-1938 פיקד על רגימנט הארטילריה ה-17.

### מלחמת העולם השנייה

בשנת 1939 הועלה לדרגת גנרל מיור, ולקח חלק במערכה בפולין. עד שנת 1940 שימש כראש מחלקת האפסנאות בארמייה ה-18, בתחילת מבצע ברברוסה פיקד על הדיוויזיה ה-45. הוא הצטווה לכבוש את מבצר ברסט, שחיל המצב שבו מנה כ-9,000 חיילים סובייטים תחת פיקודו של פיוטר גבריולי.

ב-22 ביוני 1941 דקות מספר לאחר תחילת מבצע ברברוסה, פקד שליפר להפגיז את המבצר. ההתקפה תפסה את הסובייטים לא מוכנים, החיילים נסוגו במהירות לתוך המבצר ולא ניסו כלל להגן על העמדות שמסביבו. חצי שעה לאחר מכן פקד שליפר על אנשיו לתקוף את המבצר רגלית, כאן התגוננו הסובייטים באומץ, ו-281 גרמנים נהרגו כבר ביום הראשון של ההתקפה. בדו"ח שלו למפקדיו טען שליפר שבשל אש המקלעים הסובייטית, לא ניתן יהיה לקחת את המבצר בהתקפה רגלית, והציע להרעיב את חייליו למוות. הפיקוד העליון לא קיבל את ההצעה, הלופטוואפה הפציץ את המבצר, וכשהחומות התחילו להתפורר המגנים נסוגו. על תפקודו בקרב קיבל שליפר את אות צלב הברזל. לאחר מכן נשלח לסלובקיה ושימש כחלק מכוח הכיבוש הגרמני שם. הוא כיהן בתפקיד זה עד אוגוסט 1944, לאחר מכן הועבר חזרה לחזית. הוא נפל בשבי בעלות הברית בתחילת מאי 1945, ושוחרר ממעצרו בדצמבר 1947.

### אחריתו

לאחר שחרורו חי בנירנברג, עד מותו בשנת 1977 והוא בן 84.

קישורים חיצוניים
----------------

ויקישיתוף מדיה וקבצים בנושא **פריץ שליפר** בוויקישיתוף
* פריץ שליפר באתר הגנרלים של מלחמת העולם השנייה. (באנגלית)
* פריץ אלברט אוטו שליפר באתר lexikon-der-wehrmacht (בגרמנית)
* פריץ שליפר באתר Feldgrau (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1153236443
* VIAF: 3451973
* WorldCat: viaf-3451973

 |
**נדנדה בשניים** (באנגלית: **Two for the Seesaw** ) הוא סרט קולנוע אמריקאי מסוגת דרמה רומנטית משנת 1962 בבימויו של רוברט וייז ובכיכובם של שירלי מקלין ורוברט מיצ'ם.

הסרט מבוסס על המחזה "נדנדה בשניים" מאת ויליאם גיבסון שהועלה 750 פעם בברודוויי בכיכובם של אן בנקרופט והנרי פונדה. המחזה גם תורגם לעברית והוצג בישראל מעל במות שונות.

המחזאי ויליאם גיבסון השתתף בכתיבת התסריט. רוברט וייז ביים את הסרט בתקופה בין שתי הצלחותיו הגדולות: סיפור הפרברים (1961) וצלילי המוסיקה (1965).

פול ניומן ואליזבט טיילור היו אמורים לשחק בסרט אך טיילור הייתה עסוקה בהסרטת קלאופטרה.

את המוזיקה חיבר אנדרה פרבין. למוטיב המוזיקלי חוברו מילים שאינן מושרות בסרט והוא הפך ללהיט בשם Second Chance שזכה לביצועים כליים וקוליים רבים כמו ג'קי קיין ואלה פיצג'רלד. השיר היה מועמד לפרס אוסקר לשיר המקורי הטוב ביותר. הסרט היה מועמד גם לפרס אוסקר לצילום הטוב ביותר - שחור לבן.

המחזה נכתב לשני שחקנים ומתאר מערכת יחסים בן גבר ואישה השונים בגיל, במעמד ובאופי. יחסים אלה מאופיינים בעליות ומורדות כמו בנדנדה. העלילה סטטית ומתרחשת בדירה. כדי לעבד אותה לסרט היה צורך להוסיף צילומי חוץ ומספר שחקנים בתפקידים קטנים שלא היו במחזה.

תקציר העלילה
------------

ג'רי ראיין (רוברט מיצ'ם) מסתובב ברחובות מנהטן ללא תכלית. הוא הגיע לשם מאומהה בנברסקה לאחר שנפרד מאשתו. לאחר שוטטות ממושכת הוא מגיע למועדון של ידיד בגריניץ' וילג' שם הוא פוגש בצעירה בשם גיטל מוסקה (מוסקוביץ) (שירלי מקלין). הפגישה ביניהם היא קצרה ולא משמעותית אבל כשהוא חוזר לחדרו המרופט הוא חש בבדידות ומתקשר אליה.

שניהם שונים באופיים ובהתנהגותם והקשר ביניהם מתאפיין בעליות ומורדות ובאלימות מילולית ולפעמים פיזית. גיטל היא צעירה יהודייה בת 29 המתיימרת להיות רקדנית, עובדת בעבודות מזדמנות, מקבלת לעיתים קצבת אבטלה ומנהלת חיי מין חופשיים. ג'רי מבוגר ממנה, עורך דין, אדם שקול ומבוסס שעבד במשרד עורכי דין של חמיו וכעת פרוד מאשתו לה היה נשוי 12 שנה. כעת נמצא מרושש ובודד בניו יורק ואין איש שיוכל להתעניין בצרותיו פרט לגיטל.

עם הזמן הוא מתאהב בה, מוצא עבודה ותומך בה כספית וגם כאשר היא חולה בהתקף של כיב פפטי. אשתו של ג'רי מתקשרת מנברסקה ומודיעה לו כי קבלה את הגט אך היא מתגעגעת אליו. ג'רי לא מודיע זאת לגיטל אלא לאחר שבועיים, כשהוא נמצא בתהליך של העברת חפציו לדירתה. היא נעלבת ורבה איתו קשות אך הוא מודיע לה כי למרות הגט הוא מרגיש יותר טוב בנברסקה קרוב לגרושתו והם נפרדים.

קישורים חיצוניים
----------------

* "נדנדה בשניים", במסד הנתונים הקולנועיים IMDb (באנגלית)
* "נדנדה בשניים", באתר נטפליקס
* "נדנדה בשניים", באתר AllMovie (באנגלית)
* "נדנדה בשניים", באתר Rotten Tomatoes (באנגלית)
* "נדנדה בשניים", במסד הנתונים הקולנועיים KinoPoisk (ברוסית)
* קדימון לסרט נדנדה בשניים, באתר יוטיוב
* השיר Second Chance (הזדמנות שנייה) בביצוע ג'קי קיין, באתר יוטיוב
* נדנדה בשניים באתר "הארץ"
* נדנדה בשניים, באתר TCM
**חמאדה גאנם** (נולד ב-1961) הוא קצין צה"ל במילואים בדרגת אלוף-משנה. שירת כמפקד החטיבה הצפונית באוגדת עזה וכנספח צבאי ברומניה.

ביוגרפיה
--------

גאנם התגייס ב-1979 ליחידה 300. הוא שירת כלוחם וכקצין ביחידה, סגן מפקד הפלוגה המסייעת, מפקד פלוגה ב', מפקד הפלוגה המסייעת וסגן מפקד הגדוד. לאחר מכן שירת כקצין אג"ם בעוצבת חירם, סגן מפקד חטיבת עציון, מפקד בסיס הטירונים של יחידה 300 וב-1994 מונה למפקד גדוד חרב. ב-1996 מונה לקצין אג"ם של אוגדת עזה, שירת בתפקיד במהלך מהומות מנהרת הכותל ופיקד על חילוצו של נביה מרעי שנהרג בדרום הרצועה. בהמשך שירת כמפקד חטיבת הערבה ובשנת 2000 מונה למפקד החטיבה הצפונית באוגדת עזה, תפקיד בו שירת בפרוץ האינתיפאדה השנייה ושירת בתפקיד עד מרץ 2002, לקראת סוף תפקידו היה מעורב בהתקלות עם מחבל והצליח להורגו. בתפקידו האחרון בשירות הקבע שימש נספח צה"ל וראש משלחת משרד הביטחון ברומניה עם אחריות גם לאוקראינה ובולגריה. 

ב-2008 מונה למנהל אגף הרישוי במשרד התחבורה. ב-2013 הועמד לדין משמעתי בעקבות עבירות משמעת שביצע, ננזף באופן חמור, אולץ לפרוש ממשרד התחבורה ונפסקה לו פסילה למשך 5 שנים ממשרד התחבורה.

חיים אישיים והשכלה
------------------

גאנם נשוי ואב לחמישה. בעל תואר ראשון בלימודי המזרח התיכון ותואר שני במדע המדינה מאוניברסיטת חיפה.

הערות שוליים
------------

1. ↑  אמיר בוחבוט‏, מפקדים דרוזים בקריאה לרמטכ"ל: "אל תפרק את המורשת שלנו", באתר וואלה!‏, 19 במאי 2015.
2. ↑  עמוס הראל, המח"טים מעדיפים להסתער בעצמם, באתר הארץ, 19 במרץ 2002
3. ↑  אל"ם (מיל') חמאדה גאנם מונה למנהל אגף הרישוי במשרד התחבורה
4. ↑  חוזר בנושא הדין המשמעתי וטוהר המידות, אתר נציבות המדינה

| מפקדי החטיבה הצפונית ברצועת עזה  |
| --- |
| 

|  |
| --- |
| דני טופוס • מירון קרן • ישראל זיו • שאול אריאלי • נביה מרעי • מעד'א חסבאני • דוד אוחנה • חמאדה גאנם • יואל סטריק • אבי לוי • מוני כץ • רון אשרוב • עופר לוי • עופר וינטר • ירון פינקלמן • יקי דולף • אבי רוזנפלד • יואב ברונר • עמי ביטון • חיים כהן |

 |
**עופר אליהו ריחני** (נולד ב-12 באוגוסט 1959) הוא היסטוריון חובב ישראלי. מחברם של הספרים "מלחמת העולם השנייה: הכרוניקה" ו"מלחמת העולם השנייה: קרבות המפנה".

ביוגרפיה
--------

עופר ריחני נולד בתל אביב וגדל בבת ים. השלים את לימודיו התיכוניים בבית הספר "חשמונאים" בבת ים במגמה עיונית. את שירותו הצבאי סיים בשנת 1980 כמפקד צוות ביחידת לוחמה אלקטרונית. 

שיחק בעברו בקבוצות הילדים, הנערים הנוער והבוגרים של הפועל תל אביב בכדורגל, ובין השנים 1981–1982 בקבוצת הבוגרים של בני יהודה תל אביב. 

בין השנים 1982–1987 עבד כיועץ השקעות בבנק הבינלאומי הראשון ומשנת 1987 ועד 1992 היה בעל עסק עצמאי בתחום הבוטניקה והצומח.

### חיים אישיים

בשנת 1982 נשא לאישה את אירית ועבר להתגורר עמה במזכרת בתיה. לזוג נולדו שלושה ילדים. באוגוסט 2014 חזר ריחני להתגורר בתל אביב לאחר שנפרד מאשתו. החל מינואר 2017 הוא נמצא בזוגיות עם מאשי אקשטיין צרפתי, עליה כתב את הספר "אש אהובתי" בהוצאת סטימצקי.

ספריו
-----

בשנת 2006 יצא לאור בהוצאת קווים ספרו הראשון – **"מלחמת העולם השנייה: הכרוניקה"**, המתאר את מהלכי המלחמה בחזיתות השונות בו זמנית באופן כרונולוגי. מתועדים בו כשלוש מאות אירועים שונים שהתרחשו בשנות המלחמה 1939–1945, ומידע רב על האישים הבולטים במלחמה, מבנה הצבאות ומהלך הקרבות.

בשנת 2011 יצא לאור בהוצאת קינג ספרו השני – **"מלחמת העולם השנייה: קרבות המפנה"**. בספר זה מתוארים מהלכי שלושת קרבות המפנה במלחמה שהתחוללו בשנים 1942–1943: קרב מידווי באוקיינוס השקט, קרב אל-עלמיין במדבר המערבי וקרב סטלינגרד.

בשנת 2017 יצא לאור בהוצאת סטימצקי ספר שירה פרי עטו בשם **"אש אהובתי"**. 

בשנת 2018 יצאו לאור שלושה ספרים נוספים בהוצאת סטימצקי - **"מנהיגי ציר הרשע"**, על שלושת הרודנים אדולף היטלר, יוסיף סטלין ובניטו מוסוליני; ו**"המהפכנים הגדולים בהיסטוריה"**: סיפור חייהם ומותם של שלושת המהפכנים ולדימיר לנין, פידל קסטרו וצ'ה גווארה; ו**"שואה - הכרוניקה"**.

בדצמבר 2019 יצא לאור ספרו השביעי **"המאה העשרים הכרוניקה"**.

בדצמבר 2020 יצא לאור ספרו השמיני **"שתי מלחמות חמות ואחת קרה"**.

קישורים חיצוניים
----------------

* אתר האינטרנט הרשמי של עופר ריחני
* ריאיון עם עופר ריחני בתכנית "לונדון את קירשנבאום", סרטון באתר יוטיוב
* ריאיון עם עופר ריחני ב"שבתרבות", סרטון באתר יוטיוב
* הכרוניקה - עופר ריחני על ספרו הראשון. באתר "טקסט", ינואר 2012.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296991805171
* GND: 1207280380
* ISNI: 0000 0000 5265 0452
* LCCN: nr2007003547
* VIAF: 22107143
* WorldCat: lccn-nr2007003547

 |
**אלנקה** (שם מדעי: ***Alanqa***) הוא סוג נכחד של פטרוזאור שחי בקרטיקון העליון לפני 95 מיליון שנה במרוקו והתגלה ב-2010 בתצורות על הגבול בין מרוקו לאלג'יריה (הקרויות באנגלית "Kem Kem Beds" (אנ')) .

מאפיינים
--------

פטרוזאור זה השתייך למשפחת האזדרקיים, בה היו היצורים המעופפים הגדולים בעולם אי-פעם. מקור שם היצור מערבית ופירושו: עוף החול שדומה ל"סימורג" (עוף מהמיתולוגיה הפרסית).

מהממצאים הראשונים התגלו רק כמה שרידים מהמפרקים הקדמיים ואולי חוליית צוואר אחת. בהמשך התגלו שרידי לסת שדמו ללסתותיהם הארוכות וחסרות השיניים של קוואצלקואטלוס וג'ג'יאנגופטרוס, כך שהוא היה קרוב משפחה שלהם. ע"פ הערכות גדלים, נראה שמוטת כנפיו הגיעה ל-4 ואולי אף ל-6 מטרים. ליצור הייתה לסת ענקית וחלולה, בדומה למקור הטוקן והקלאו אך הייתה בעלת קצה מחודד. הלסת גם הכילה קטעים גרמיים בקצוות, אשר עזרו לבעליה לפצח מזונות קשים או עזרו בהרשמת נקבות.

ישנם חוקרים הסוברים שהוא היה קרוב יותר למשפחה תלסודרומיים מאשר לאזדרקיים, אך מרבית המדענים משייכים אותו למשפחה האחרונה.

בתרבות
------

פטרוזאור זה מופיע בסדרה הכוכב דינוזאור, שם להקת פטרוזאורים מתקהלת סביב פגר ואחד מהם נטרף בידי ספינוזאורוס. הם נראים גם במשחקי מחשב כמו "Jurassic World: The Game" וJurassic World: Alive.

קישורים חיצוניים
----------------

ויקישיתוף מדיה וקבצים בנושא **אלנקה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
סצנת הסיום של האופרה-מתוך עיתון בלייפציג 1843
**ההולנדי המעופף** (בגרמנית: **Der fliegende Holländer**) היא אופרה בשלוש מערכות שנכתבה והולחנה בידי ריכרד וגנר.

באוטוביוגרפיה שלו טוען וגנר כי את ההשראה לכתיבת האופרה קיבל כאשר ספינתו נקלעה לסערה בעת מסע בים מריגה ללונדון בקיץ 1839. במקום אחר טען כי הושפע מסיפורו של היינריך היינה, "זכרונותיו של מר שנבלופסקי".

הצגת הבכורה של האופרה התקיימה ב-2 בינואר 1843 בדרזדן והציגה את ניסיונותיו הראשוניים של וגנר ביצירת אופרות הנשענות על לייטמוטיבים חוזרים, כמאפיינים של הדמויות והאירועים בסיפור המסגרת.

סיפור העלילה
------------

### מערכה ראשונה

קפטן דאלאנד (Daland) מנווט את ספינתו לאורך החוף הנורווגי בדרכו הביתה ובמזג אוויר סוער. הוא וצוותו פורשים למנוחה ומשאירים רק את ההגאי על משמרתו. ההגאי נרדם כאשר ספינת רפאים מופיעה, ושתי הספינות מתנגשות זו בזו. ידיים נעלמות מקפלות את המפרשים. איש חיוור ומזוקן ולבוש שחורים עולה על החוף ומבכה את מר גורלו. הוא קולל על ידי השטן להפליג לנצח בימים. על מנת לזכות בחנינה, יקבל אפשרות להגיע לחוף מדי שבע שנים ולמצוא לעצמו אישה נאמנה אשר רק בכוחה לשחררו מן הקללה. קפטן דאלאנד מתעורר ומציע לזר את בתו סנטה (Senta) בתמורה לאוצר גדול.

### מערכה שנייה

קבוצת נערות רוקדות ושרות בביתו של דאלאנד. סנטה בוהה בתמונת הולנדי יפהפה התלויה על הקיר וחולמת להצילו מידיו של השטן. אריק הצייד, חברה לשעבר של סנטה, שומע את שירתה, ומספר לה על חלום שבו מופיע אביה עם זר מן הים שאותו בכוונתו להשיא לה. דאלאנד חוזר מן הים עם הזר וסנטה נשבעת להיות נאמנה לו עד המוות.

### מערכה שלישית

הנערות חוזרות להכנת מסיבת החתונה ומזמינות את מלחי ספינת הרפאים להצטרף אליהן. אנשיו של דאלאנד נבהלים מרוחות הרפאים. אריק וסנטה מגיעים והוא כועס עליה על שנטשה אותו למרות הבטחותיה בעבר לשמור לו אמונים לנצח. הזר השומע את דבריו נתקף בייאוש ומבין כי הוא אבוד לנצח ולעולם לא ישתחרר מן הקללה. הוא מכנס את אנשיו, מודיע לסנטה על הסיבה לביטול החתונה, ומכריז באוזני כולם כי הוא ההולנדי המעופף. ההולנדי ואנשיו מתכוננים להפליג חזרה. סנטה משליכה את עצמה לים ומכריזה כי היא נאמנה לו עד המוות. בכך היא גואלת את ההולנדי מן הקללה שהוטלה עליו, ספינת הרפאים נעלמת, ושניהם מגיעים לגן העדן.

קישורים חיצוניים
----------------

ויקישיתוף מדיה וקבצים בנושא **ההולנדי המעופף** בוויקישיתוף

| אופרות של וגנר |
| --- |
| האופרות המוקדמות | החתונה • הפיות • איסור האהבה • ריאנצי |
| תקופת הביניים | ההולנדי המעופף • טנהויזר • לוהנגרין |
| התקופה הבוגרת | טריסטן ואיזולדה • אמני השירה מנירנברג • טבעת הניבלונג • זהב הריין • הוולקירות • זיגפריד • דמדומי האלים • פרסיפל |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007595288205171
* BnF: cb13920764q (data)
* GND: 300169752
* LCCN: n79107248
* MusicBrainz release group: 339ddf85-3f2f-4b9a-93bb-f5ea0f80ad82
* MusicBrainz work: 561be908-2cf7-445e-a4aa-5eaed98cfc86
* NKC: aun2008478999
* VIAF: 181785317
* WorldCat (עם VIAF): 181785317

 |
**POZ** הוא מגזין אמריקאי שמתעד את חייהם של אנשים המושפעים ממחלת האיידס/HIV. באתר האינטרנט של המגזין, Poz.com, מופיעים כל יום קטעי חדשות, מידע על טיפולים, פורומים, בלוגים, ומודעות הכרות.

היסטוריה ופרופיל המגזין
-----------------------

המגזין נוסד בשנת 1994 על ידי שון סטרוב (אנ'), איש עסקים גיי שנדבק בנגיף ה-HIV, והפך לפעיל בנושא. לפני שהשיק את POZ, הוא היה מעורב באקטביזם במספר תחומים, כולל פוליטיקה, סביבתנות, זכויות האזרח, וזכויות להט"ב. הוא משמש כמנכ"ל פרויקט סרו (Sero Project), אשר נלחם בתופעת התביעות הפליליות נגד אנשים עם HIV ואיידס.

POZ מתפרסם על ידי חברת ההוצאה לאור Smart + Strong, אשר גם מפרסם את אתר האינטרנט "AIDSmeds.com", אתר המציג מידע על טיפול ב-HIV/איידס; את "Real Health", מגזין ואתר בריאות לקהל האפריקאי-אמריקאי; את "Tu Salud", מגזין ואתר לקהל הלטינו-אמריקאי; "Sane", אתר העוסק בבריאות הנפש; "Hep", העוסק בהפטיטיס; ו-"Cancer Health", אתר למידע על סרטן.

ב-2004, מכר סטרוב את בית ההוצאה לאור לחברת CDM Publishing. ב-2006, מונתה רגן הופמן, בעלת הטור "אנונימוס", כעורכת ראשית של POZ. לפני שהצטרפה ל-POZ, היא הייתה העורכת הראשית של מגזין הלייפסטייל "New JerseyLife", ואף יסדה את מגזין התרבות "Poets, Artists & Madmen." היא עזבה את התפקיד ב-2012, ומאז פועלת לקידום מידע, מודעות, מימון ומציאת מרפא לאיידס, כיועצת, שתדלנית, מחברת ספרים ודוברת. ב-2012, מונה לעורך ראשי אוריאל ר. גוטיירז. הוא שימש כסגן העורך מאז 2008, והיה העורך המנהל של המגזין "DiversityInc", והיה מייסד שותף, מו"ל ועורך ראשי של מגזין.

קישורים חיצוניים
----------------

* 

* אתר האינטרנט הרשמי של POZ (באנגלית)
* POZ, ברשת החברתית טוויטר
* POZ.com
* AIDSmeds.com
* RealHealthMag.com
* TuSaludMag.com
* SaneMag.com
* HepMag.com
* CancerHealth.com
* SmartAndStrong.com

הערות שוליים
------------

1. ↑  ביוגרפיה שון סטרוב, באתר המגזין POZ
2. ↑  האתר הרשמי של פרויקט סרו
3. ↑  POZ Staff Bios
4. ↑  A Poz Columnist Is Named Its Editor, הניו יורק טיימס, 13 במרץ 2006
5. ↑  about Regan Hofmann
6. ↑  Oriol Gutierrez Named Editor-in-Chief of POZ, באתר של Smart + Strong ‏ 11 באוקטובר 2012
גנרל חיל הפרשים **רוּדוֹלְף רִיטֶר פוֹן פרוֹמֶל** (בגרמנית: **Rudolf Ritter von Frommel**; 17 במאי 1857 – 12 ביולי 1921) היה גנרל גרמני שפיקד על כוחות במלחמת העולם הראשונה.

ביוגרפיה
--------

### תחילת דרכו

פרומל נולד ב-17 במאי 1857 בעיר אאוגסבורג, שהשתייכה אז לממלכת בוואריה. פרומל היה בנו של מנהל בית חרושת. בשנת 1875 התגייס לצבא הבווארי, וסופח לרגימנט האולאנים ה-2 ("המלך"). בשנת 1876 הועלה לדרגת לויטננט, ובשנת 1881 הועבר לרגימנט הרוכבים הכבד ה-2 ("הארכידוכס פרנץ פרדיננד מאוסטריה-אסטה"), ובין 1887–1890 למד במכללה הצבאית. בשנת 1896 הועלה לדרגת ריטמייסטר (מקביל לסרן), ובשנת 1890 הוענק לו צלב האבירים של ההצטיינות של הכתר של בוואריה. זמן קצר לאחר מכן קודם לדרגת אוברסט, וב-25 בפברואר 1905 מונה למפקד רגימנט הרוכבים הכבד ה-1 (הנסיך קרל פון באיירן"), וב-18 באפריל 1906 קודם לדרגת גנרל לוטננט ומונה למפקד בריגדת הפרשים ה-1. החל ממרץ 1910 כיהן כמפקח הכללי של הפרשים בצבא הבווארי, והוא החזיק בתפקיד עד מרץ 1913.

### מלחמת העולם הראשונה

 ערך מורחב – **מלחמת העולם הראשונה**  

עם פרוץ מלחמת העולם הראשונה באוגוסט 1914 מונה פרומל למפקד קורפוס הפרשים ה-3, שהיה חלק מהארמייה השישית של רופרכט, נסיך הכתר מבוואריה. הוא פיקד על הקורפוס שלו במהלך המערכה על הגבולות. חודש לאחר המלחמה, הועבר הקורפוס שלו לחזית המזרחית, ונכלל במסגרת הארמייה התשיעית שזה עתה הוקמה בפיקודו של אוגוסט פון מקנזן. במסגרת הארמייה התשיעית, השתתף פרומל בקרב על הוויסלה ובקרב לודז'. ב-23 ביוני 1916 הוא הועלה לדרגת גנרל חיל הפרשים. בנובמבר של אותה שנה, הפך הקורפוס שלו להיות הקורפוס ה-57. לאחר חוזה ברסט-ליטובסק בשנת 1918, הקורפוס שתחת פיקודו נפרס ככוח כיבוש בשטח גדול ברוסיה. ב-6 באפריל של אותה שנה, הוחר הקורפוס שלו לחזית המערבית, אולם בגלל דלקת ריאות הוא אושפז בבית חולים, וכשהשתחרר כבר פורק הקורפוס שלו. ב-15 ביולי של אותה שנה עוטר בצלב הנשר האדום עם חרבות.

### אחריתו

פרומל לא קיבל כוח חדש לפקד עליו עד סוף המלחמה, ולאחריה פרש מהצבא. הוא מת ב-12 ביולי 1921 ברהונצל והוא בן 64.

בינואר 1895 הוא נישא לפאני שטיינל, היא מתה בשנת 1897 והוא נישא בפברואר 1898 לאליזבת פון קראפט, ממנה היו לו שני בנים.

קישורים חיצוניים
----------------

* רודולף פון פרומל (באנגלית)
* רודולף פון פרומל (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 136284159
* ISNI: 0000 0000 5797 0818
* VIAF: 80655398
* WorldCat (עם VIAF): 80655398

 |
טעות דפוס הנובעת משִׂיכּוּל אותיות באתר החדשות של YNET
טעות הדפוס ב"תנ"ך הנואפים" - בו נשמטה המילה "לא" בעשרת הדיברות, כך שבמקום "לא תנאף" כתוב "נאף".
**טעות דפוס** היא טעות הנוצרת בעת הכנתו של טקסט לדפוס. בניגוד לשגיאת כתיב, הנובעת מחוסר שליטה של הכותב בכללי הכתיב, ומביאה להחלפה של אות בדומה לה, טעות דפוס נובעת מתקלה בתפעול האמצעי המשמש לסידור האותיות בדפוס, בעיקר בחירת אות שגויה במקלדת (בדרך כלל אות סמוכה לאות הנכונה), אך גם שיבוש בבחירת הגופן, שיבוש סדר המילים במהלך הסידור לדפוס וכדומה. 

למניעת הופעתן של טעויות דפוס בטקסט המודפס משמשת ההגהה, אך גם זו אינה מושלמת. מארק טוויין אמר על כך: "הישמר והיזהר כאשר אתה מעלעל בספר העוסק בנושאי בריאות - אתה עלול למות מטעות דפוס". 

עד למעבר לסדר דפוס ממוחשב, מלאכת סידור הטקסט לדפוס נעשתה על ידי בעל מקצוע נפרד, סדר, שהשתמש במכונות מיוחדות למטרה זו, כגון מכונת ליינוטייפ. את עבודתו עשה הסדר על-פי טקסט בכתב יד או שנוצר במכונת כתיבה. האחריות לקיומן של טעויות הדפוס נפלה לפיכך על הסדר, שמשום מה נהוג היה לכנותו בקרב דוברי עברית דווקא ביידיש, "הבחור הזעצער". 

בעבודה בסדר דפוס ממוחשב, סידור הטקסט נעשה ישירות מקובץ המקור שסיפק יוצרו של הטקסט, קובץ שנוצר באמצעות מעבד תמלילים. האחריות ליצירתן של טעויות דפוס עברה לפיכך בעיקר אל יוצרי המקור של הטקסט. לרשותם של כל המעורבים בהכנה לדפוס עומדים כלים ממוחשבים לבדיקת איות, המתריעים על רבות משגיאות הדפוס.

בעידן הממוחשב טעויות דפוס נובעות בעיקר מבעיות בהקלדה. טעויות רווחות הן הקלדה שגויה של אות סמוכה לאות הרצויה במקלדת שהוקלדה בטעות, והקלדה בשִׂיכּוּל אותיות, כאשר אות אחת מתחלפת עם רעותה בשל הקלדה בשתי ידיים. ישנן סטטיסטיקות לגבי מספר טעויות ההקלדה האמורות ליפול אצל קלדנים מיומנים, וזו אחת מהדרכים ללמוד את מיומנותם, בנוסף למספר התווים שהם מקלידים בשעה. 

לעיתים מצורפת לספר רשימת תיקוני טעויות (אראטה), המנחה את הקורא בעניין טעויות (חלקן טעויות דפוס) שראוי לתקן קודם קריאת הספר.

 דפית ההקפה של שדה התעופה הרצליה (מרכז המסלול מסומן בכוכבית סגולה). בתרשים משמאל הודפס מתאר המסלול במיקום שגוי. גם מתאר ההקפה הודפס בטעות בצידו הדרומי של המסלול. כשל ההדפסה נבע מהנחה שגויה של הגלופה השחורה בסיבוב של 180⁰. לטעות זו יכולות היו להיות תוצאות הרות-אסון אלמלא הוחלפה הדפית בחדשה לפני כניסתה לתוקף. בתרשים המתוקן (מימין) ניתן לראות את מתאר ההקפה הנכון, מצפון למסלול.

אזכורים בספרות ובאמנות
----------------------

* בסרט **ברזיל** טעות דפוס גורמת להוצאתו להורג של אדם חף מפשע ומניעה את גלגלי העלילה. בכך מותח הסרט ביקורת חברתית כנגד הסתמכות יתרה על בירוקרטיה.

* הסיפור הקצר **תיקקון** מאת אתגר קרת פותח במילים אלה: "אני חושב שמשהו אצלי במחשב נדפקק. כנראה שזה אפילו לא המחשב, שזה סתם המקקלדת."

ראו גם
------

* טעות העתקה
* סדר (דפוס)
* התנ"ך המרושע - הוא "תנ"ך הנואפים", הנחשב לטעות הדפוס הידועה בהיסטוריה.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **טעות דפוס** |
| ויקישיתוף תמונות ומדיה בוויקישיתוף: **טעות דפוס** |

* אתר למנויים בלבד ננה אריאל, טעות הדפוס הנודעת ביותר בספרות העברית, באתר הארץ, 26 בספטמבר 2020

הערות שוליים
------------

1. ↑  "פרסום מידע תעופתי פנים ארצי" בהוצאת הממונה על התקינה במנהל התעופה האזרחית, עדכון מס' 4, 1 במאי 1997